stanford-oval/wikipedia huggingface dataset:
Paolo Guerrero

| 0 | 1 | 2 | 3 |
| --- | --- | --- | --- |

Henkilötiedot
Koko nimi: José Paolo Guerrero Gonzales
Syntymäaika: 1. tammikuuta 1984 (ikä 40)
Syntymäpaikka:  Lima, Peru
Pelipaikka: hyökkääjä
Pituus: 185 cm
Paino: 82 kg
Seura
Seura:  Internacional
Junioriseurat
1992–2002:  Alianza Lima
Seurat
| Vuodet | Seura | O | (M) |
| 2002–2006 |  Bayern München II | 66 | (45) |
| 2004–2006 |  Bayern München | 27 | (10) |
| 2006–2012 |  Hamburger SV | 134 | (37) |
| 2012–2015 |  Corinthians | 62 | (23) |
| 2015–2018 |  Flamengo | 55 | (18) |
| 2018– |  Internacional |  |  |
| Yhteensä | Yhteensä | 344 | (133) |
Maajoukkue
| 2001 |  Peru U17 | 4 | (1) |
| 2004– |  Peru | 102 | (39) |
 Seurajoukkueuran tilastot kattavat vain kansalliset sarjat, päivitetty 23. maaliskuuta 2018.  Maajoukkueuran tilastot päivitetty 19. marraskuuta 2019.
José Paolo Guerrero Gonzales (s. 1. tammikuuta 1984 Lima) on perulainen jalkapalloilija, joka edustaa Brasilian pääsarjassa pelaavaa Internacionalia. Hän on pelipaikaltaan hyökkääjä.
Guerrero aloitti uransa synnyinkaupunkinsa seurassa, Alianza Limassa, jossa hän ei kuitenkaan ehtinyt pelata ainuttakaan ottelua ennen siirtoa Bayern Müncheniin kaudeksi 2002–2003. Ensimmäiset kaksi kautta hän edusti seuran kakkosjoukkuetta, mutta jälkimmäisellä kaudella 23 ottelussa tehdyt 21 maalia ja Regionalliga Südin maalikuninkuus nostivat hänet ykkösjoukkueeseen. Kausi 2004–2005 oli Guerreron ensimmäinen kausi ykkösjoukkueessa. Hän pelasi 13 ottelua ja teki niissä kuusi maalia. Seuraavalla kaudella otteluita kertyi 14 ja maaleja neljä. Kaudelle 2006–2007 Guerrero siirtyi Hamburger SV:hen 2,5 miljoonan euron siirtosummalla. Seurajoukkueuran parhaita saavutuksia ovat Saksan mestaruudet vuosilta 2005 ja 2006 ja Saksan cupin voitot samoilta vuosilta. Heinäkuussa 2012 hän siirtyi brasilialaiseen Corinthiansiin.
Perun maajoukkueessa Guerrero teki ensiesiintymisensä marraskuussa 2004 pelatussa ottelussa Chileä vastaan.
Guerrero jäi kiinni kokaiinin käytöstä dopingtestissä 5. lokakuuta 2017 Argentiinaa vastaan pelatun maaottelun jälkeen. Kansainvälinen jalkapalloliitto FIFA asetti Guerreron joulukuussa 2017 vuoden pelikieltoon, mutta lievensi vielä samassa kuussa pannan kuuteen kuukauteen. Wada kuitenkin vetosi urheilun kansainväliseen vetoomustuomioistuimeen CAS:iin, joka pidensi pelikiellon 14 kuukauteen. Näin ollen Guerrero ei olisi päässyt pelaamaan vuoden 2018 MM-lopputurnauksessa. Sveitsin liittovaltion tuomioistuin kuitenkin ”keskeytti” Guerreron kokaiinipannan ja hän pääsee sittenkin pelaamaan MM-turnauksessa.
Saavutukset

Bayern München
Bundesliiga (2): 2004–2005, 2005–2006
Saksan cup (2): 2004–2005, 2005–2006
Saksan liigacup (1): 2004
Corinthians
Recopa Sudamericana (1): 2013
Seurajoukkueiden maailmanmestaruus (1): 2012
Aiheesta muualla

Kuvia tai muita tiedostoja aiheesta Paolo Guerrero Wikimedia Commonsissa
Peruntummarattu

| Peruntummarattu> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Heimo::  Myyrät Cricetidae
Suku::  Melanomys
Laji::  zunigae
Kaksiosainen nimi
 Melanomys zunigae  (Sanborn, 1949) 
Infobox OKVirheellinen NIMI-arvoIUCN-testi OK: 
Peruntummarattu (Melanomys zunigae) on hieman marsua muistuttava nisäkäs. Laji on luokiteltu äärimmäisen uhanalaiseksi.
Disillusion

| ”Disillusion” Abba |
| --- | --- | --- |

Kappaleen tiedot
 Albumilta: Ring Ring
 Äänitetty : 1973
 Julkaistu: 1973
 Tuottaja(t): Agnetha Fältskog Björn Ulvaeus
 Tyylilaji: pop
 Kesto: 03.04
 Levy-yhtiö: Polar Music
Ring Ringin muut kappaleet
| ”Another Town, Another Train” 2. | ”Disillusion” 3. | ”People Need Love” 4. |
Disillusion on ruotsalaisen Abba-yhtyeen musiikkikappale vuodelta 1973. Kappaleen kirjoittivat Agnetha Fältskog ja Björn Ulvaeus. Se julkaistiin Abban esikoisalbumilla Ring Ring.
Fältskog on säveltänyt useita lauluja, mutta ”Disillusion” on niistä ainoa, joka on julkaistu Abban studioalbumeilla. Fältskog on kappaleen päälaulaja.
Fältskog levytti ”Disillusionista” myös ruotsinkielisen version ”Mina ögon”, joka julkaistiin hänen studioalbumillaan Elva kvinnor i ett hus (1975).
Käännös suomeksi
Perunvarpuspöllö

| Perunvarpuspöllö |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Varpuspöllöt Glaucidium
Laji::  peruanum
Kaksiosainen nimi
 Glaucidium peruanum  König, 1991 
Katso myös
   Perunvarpuspöllö Wikispeciesissä   Perunvarpuspöllö Commonsissa 
Infobox OKNimi-testi OKIUCN-testi OK: 
Perunvarpuspöllö (Glaucidium peruanum) on pöllöihin kuuluva lintu. Sitä tavataan Chilessä, Ecuadorissa ja Perussa.
Sen luontaista elinpiiriä on subtrooppinen ja trooppinen kuiva metsä ja kostea vuoristometsä, kuiva pensasaro, subtrooppinen ja trooppinen kostea pensasaro, subtrooppinen ja trooppinen ylävä pensasaro ja hyvin huonokuntoiset entiset metsät, kosteikot ja kaupunkialueet.
Pesä (täsmennyssivu)

Wikisanakirjassa on tähän liittyvä sananselitys: .
Pesä tarkoittaa ainakin seuraavia:
pesä, eläimen suojapaikka
pesä, jakamatonta varallisuuskokonaisuutta tarkoittava oikeustermi, esimerkiksi:
kuolinpesä
konkurssipesä
pesä, pesäpallo- tai baseballkentän osa
pesä, uunin tai piipun ontto osa, jossa palaminen tapahtuu
Pesä (Der Bau), Franz Kafkan novelli
Teatteri Pesä, keravalainen teatteriryhmä
Pesä, sukunimenä:
Pentti Pesä (1942–2023), suomalainen teatteriohjaaja, näytelmäkirjailija ja kirjailija
Perttu Pesä (s. 1968), suomalainen näyttelijä, ohjaaja ja Tampereen apulaispormestari.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pesa”, voi hakea sivunnimihaulla, laajalla sivunnimihaulla tai tekstihaulla.
Park Jong-ryong

Park Jong-ryong (kor. 박 종룡; s. 12. helmikuuta 1962) on eteläkorealainen entinen uimahyppääjä. Hän oli mukana Los Angelesin olympialaisissa 1984, joissa hän sijoittui kerroshypyissä karsinnan kahdenneksikymmenenneksi eikä päässyt finaaliin saakka.
Edgar Hernández

| Mitalit> Maa:   Meksiko.Miesten yleisurheilu.MM-kilpailut  | Mitalit> Maa:   Meksiko.Miesten yleisurheilu.MM-kilpailut  | Mitalit> Maa:   Meksiko.Miesten yleisurheilu.MM-kilpailut  | Maa:   Meksiko> Miesten yleisurheilu. |
| --- | --- | --- | --- |
|  Pronssia | Edmonton 2001 | 50 km kävely |  |
Edgar Hernández (s. 8. kesäkuuta 1977) on meksikolainen yleisurheilija, joka kilpailee kävelyssä. Hän voitti pronssia 50 kilometrin matkalta Edmontonin MM-kisoissa 2001. Kymmenen vuotta myöhemmin hän oli kahdeksastoista Daegun MM-kisoissa.
Ennätykset

50 km: 3.46.12 (2001)
20 km: 1.21.30 (2000)
Petteri Koivisto

Petteri Koivisto (s. 7. maaliskuuta 2000 Kuhmo) on suomalainen maastohiihtäjä, joka edustaa Puijon Hiihtoseuraa. Hän on myös edustanut Suomea nuorten MM-kisoissa sekä hiihdon maailmancupissa..
Koivisto voitti nuorten alle 23-vuotiaiden suomenmestaruuden 2021 Jyväskylässä 20 km:n perinteisen hiihdon matkalla.
Pesusienikurkku

| Pesusienikurkku |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Cucurbitales
Heimo::  Kurkkukasvit Cucurbitaceae
Suku::  Pesusienikurkut Luffa
Laji::  aegyptiaca
Kaksiosainen nimi
 Luffa aegyptiaca  Mill. 
Synonyymit
 Luffa cylindrica 
Infobox OKVirheellinen NIMI-arvo: 
Pesusienikurkku (Luffa aegyptiaca) on kurkkukasvien heimoon kuuluva kasvilaji.
Pesusienikurkku on yksivuotinen köynnöskasvi, joka tarttuu tukiinsa kärhillä. Koristeelliset varret kasvavat noin kaksi metriä pitkiksi. Keltaiset kukat muistuttavat kiinanruusun kukkia.
Pesusienikurkun kotiseutua ei tunneta, mutta sitä viljellään laajasti trooppisilla alueilla. Se on levinnyt luontoon viljelykarkulaisena. Sitä on viljelty muinaisista ajoista asti, ja sen ajatellaan levinneen Aasian trooppisista osista. Se tunnettiin Kiinassa 600-luvulla jaa., ja Egyptissä keskiajalla. Sen taloudellinen merkitys on vähentynyt toisen maailmansodan jälkeen synteettisten materiaalien kehittyessä.
Pesusienikurkun noin 30 cm pitkä hedelmä muistuttaa muodoltaan ja kooltaan kurkkua. Silmiinpistävän keltaisten kukkien ansiosta pesusienikurkkua kasvatetaan ajoittain koristekasvina. Se vaatii paljon lämpöä ja paljon vettä menestyäkseen. Nuoria hedelmiä voi syödä, kypsistä tehdään pesusieniä.
Paul Mara

| Paul Mara |
| --- | --- |

Henkilötiedot
Syntynyt: 7. syyskuuta 1979 (ikä 45) Ridgewood, NJ, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  193 cm
Paino:  99 kg
Pelinumero:  32
Pelaajaura
Pääsarjaura:  1999–
Aik. seurat:  Tampa Bay Lightning (NHL), Detroit Vipers (IHL), Phoenix Coyotes (NHL), Hannover Scorpions (DEL), Boston Bruins (NHL), New York Rangers (NHL), Montreal Canadiens (NHL), Anaheim Ducks (NHL)
NHL-varaus:  7. varaus, 1997 Tampa Bay Lightning
| Mitalit> Maa:   Yhdysvallat.Miesten jääkiekko.MM-kilpailut  | Mitalit> Maa:   Yhdysvallat.Miesten jääkiekko.MM-kilpailut  | Mitalit> Maa:   Yhdysvallat.Miesten jääkiekko.MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Pronssia | Tšekki 2004 | jääkiekko |  |
Paul Mara (s. 7. syyskuuta 1979 Ridgewood, New Jersey, Yhdysvallat) on yhdysvaltalainen jääkiekkoilija, pelipaikaltaan puolustaja. Hän pelasi viimeksi Montreal Canadiensissa.
Ura

Mara pelasi uransa alkuvuosinaan USHS-sarjassa Belmont Hill Highin joukkueessa kaksi kautta. Kaudella 1996–1997 Mara pelasi OHL-sarjassa Sudbury Wolvesin joukkueessa. Seuraavan kauden hän jakoi Sudburyn ja Plymouth Whalersin välillä. Tampa Bay Lightning varasi Maran 7. pelaajana vuoden 1997 NHL:n varaustilaisuudessa. Viimeisenä juniorivuotenaan kaudella 1998–1999 Mara teki 54 tehopistettä 52 ottelussa. Samalla kaudella Mara esiintyi myös ensimmäisen kerran NHL:ssä, kun hän pelasi yhden ottelun tehoin 1+1. Kaudella 1999–2000 Mara pelasi NHL:ssä jo 54 ottelua ja teki niissä 18 pistettä. Hän pelasi kaudella farmissakin. Seuraavalla kaudella Mara kaupattiin Phoenix Coyotesin organisaatioon, jossa hän pelasi 16 ottelua. Seuraavien kahden kauden aikana hän teki yhteensä 49 tehopistettä.
Hän teki todellisen läpimurtonsa NHL:n hyökkäävien puolustajien eliittiin kaudella 2003–2004, jolloin hän sai pisteet 6+36=42 ja oli NHL:n puolustajien pistepörssin kuudestoista ja syöttöpörssin viides. NHL:n työsulkukauden 2004–2005 Mara pelasi Euroopassa saksalaisessa Hannover Scorpionsissa. Kaudeksi 2005–2006 Mara palasi Phoenixiin ja pelasi erinomaisen kauden. Hän oli tehoilla 15+32=47 joukkueen tehokkain puolustaja ja teki samalla piste-ennätyksensä NHL:ssä. Kesällä 2005 Phoenix kauppasi Maran ja 3. kierroksen varausoikeuden Boston Bruinsiin vaihdossa Nick Boyntoniin ja 4. kierroksen varausoikeuteen. Hän ehti pelata Bostonissa 59 ottelua, kunnes hänet kaupattiin New York Rangersiin vaihtokaupassa Aaron Wardiin.
Kaudella 2007–2008 Mara kärsi loukkaantumisista ja pelasi 61 ottelua. Kausi 2008–2009 jäi hänen viimeisekseen Rangersissa. Heinäkuussa 2009 Mara siirtyi vapaana agenttina Montreal Canadiensiin. Kausi meni pilalle loukkaantumisen vuoksi, ja hän pelasi vain 42 runkosarjaottelua eikä ainuttakaan pudotuspeliottelua. Syyskuussa 2010 Mara siirtyi Anaheim Ducksiin yhden vuoden sopimuksella. Mara pelasi Ducksissa 33 ottelua ja jäi useassa ottelussa kokoonpanon ulkopuolella. Hänet kaupattiin helmikuussa 2011 takaisin Canadiensiin vaihdossa viidennen kierroksen vuoroon varaustilaisuudessa 2012. Ducks oli hankkinut muutamaa päivää aiemmin puolustaja François Beaucheminin, mikä entisestään heikensi Maran mahdollisuuksia mahtua Ducksin pelaavaan kokoonpanoon.
Ura > Maajoukkueura

Mara edusti Yhdysvaltoja nuorten MM-kilpailuissa kolmesti vuosina 1997, 1998 ja 1999. Jälkimmäisellä hän teki viisi tehopistettä. Mara pelasi myös vuoden 2004 MM-kilpailuissa hyvän NHL-kauden siivittämänä. Turnauksessa hän teki kolme tehopistettä ja voitti MM-pronssia.
Aiheesta muualla

Paul Mara The Internet Hockey Databasessa (englanniksi)
Ebba Haslund

| Ebba Haslund |
| --- | --- |

Henkilötiedot
Syntynyt: 12. elokuuta 1917 Seattle, Washington, Yhdysvallat
Kuollut: 10. elokuuta 2009 (91 vuotta) Oslo, Norja
Kansalaisuus:  norjalainen
Ammatti:  kirjailija
Kirjailija
Äidinkieli: norja
Tuotannon kieli: norja
Esikoisteos:  Også vi, 1945
Aiheesta muualla
Löydä lisää kirjailijoitaKirjallisuuden teemasivulta
Ebba Margareta Haslund (12. elokuuta 1917 Seattle, Washington, Yhdysvallat – 10. elokuuta 2009 Oslo, Norja) oli norjalainen kirjailija ja kriitikko. Hän toimi erityisesti naisten aseman edistämiseksi ja oli aktiivinen kirjailijajärjestöissä.
Haslundin isä oli Yhdysvaltain kansalaisuuden saanut norjalainen, äiti oli ruotsalainen. Hän oli perheen ainoa lapsi. Hän asui lapsena paljon ulkomailla, ja koulunkäynti oli pätkittäistä. Suoritettuaan examen artium -tutkinnon 1935 hän opiskeli Britanniassa, Saksassa ja Ranskassa. Hän valmistui 1941 maisteriksi Oslon yliopistosta opinnäytteellä, jossa hän käsitteli Rainer Maria Rilken teosta Die Aufzeichnungen des Malte Laurids Brigge.
Haslund oli yhteiskuntakriitikko, jonka painopiste oli naisten asema. Hän oli poliittisesti ajoittain vasemmalle kallistuva porvari ja istui jonkin aikaa Høyren Stortinget-edustajana. Haslundin sota-aiheinen esikoisteos Også vi ilmestyi 1945. Hän julkaisi useita teoksia, ennen kuin varsinainen läpimurto tapahtui 1951 teoksen Middag hos Molla ansiosta. Samoin oli menestys 1954 ilmestynyt Elokuussa (Krise i august), joka on ainoa hänen suomennettu teoksensa. Se on avioliittokuvaus, jota markkinoitiin naisen marttyyriaseman kuvauksena, mitä hän ihmetteli ja otti esille myöhemmän painoksen alkusanoissa 1982. Hän hämmästyi myös kriitikoiden käsitystä siitä, että kirjassa olisi onnellinen loppu, sillä onnellinen se oli ainoastaan miehen kannalta.
Romaanien lisäksi Haslund kirjoitti novellikokoelmia, lasten- ja nuortenkirjoja, esseekokoelmia sekä kolme muistelmateosta. Lisäksi hän kirjoitti näytelmiä ja kuunnelmia niin lapsille kuin aikuisillekin. Hän sai 1956 palkinnon lastenkuunnelmasta Kjære Nils.
Haslund toimi Aftenpostenin kirjallisuusarvostelijana 1970–1990. Aktiivisena järjestöihmisenä hän oli Ungdomslitteraturens forfatterlagin puheenjohtaja 1965–1970 ja Den Norske Forfatterforeningin puheenjohtaja 1971–1975. Hän oli aikakauskirja Ordetin päätoimittaja 1966–1968.
Haslund oli vuodesta 1940 naimisissa johtaja Sverre Fjeld Halvorsenin (1910–2005) kanssa.
Suomennetut teokset

Elokuussa (Krise i august), suom. Kyllikki Villa. Otava, 1956
Palkinnot ja tunnustukset

palkinto lastenkirjasta Kjære Nils 1956
Kultur- og kirkedepartementets pris for barne- og ungdomslitteratur teoksestaan Barskinger på Brånåsen 1960
Bokhandlerprisen teoksesta Det trange hjerte 1966
Riksmålsprisen teoksesta Syndebukkens krets 1968
Aiheesta muualla

Kuvia tai muita tiedostoja aiheesta Ebba Haslund Wikimedia Commonsissa
Edgar Froese

Edgar Froese ja Tangerine Dream esiintymässä vuonna 2007.
Edgar Wilmar Froese (6. kesäkuuta 1944 Tilsit, Itä-Preussi – 20. tammikuuta 2015 Wien, Itävalta) oli saksalainen muusikko ja taiteilija, joka tunnetaan parhaiten elektronista musiikkia tekevän Tangerine Dream -yhtyeen perustajana ja johtohahmona.
Kauppiassuvusta lähtöisin oleva Froese opiskeli nuorena maalausta, kuvanveistoa ja graafista suunnittelua Berliinin taideakatemiassa, tehden samalla useita erilaisia töitä rahoittaakseen opintojaan. Musiikin puolella hän oli alun perin kiinnostunut pianonsoitosta, mutta suuntautui melko pian kitaraan. 1960-luvulla hän oli mukana useissa vähemmän tunnetuissa yhtyeissä, soittaen muun muassa popmusiikkia, jazzia ja rockia. Kyseisiin kokoonpanoihin Froese kuitenkin kyllästyi yksi toisensa jälkeen, koska niiden musiikki oli hänen mielestään liian tavanomaista. Niinpä vuonna 1967 syntyi krautrock-yhtye Tangerine Dream, joka varsinkin 1970-luvulla toimi kokeellisen elektronisen musiikin merkittävänä uranuurtajana.
Froese kuoli keuhkoveritulppaan Wienissä 70 vuoden ikäisenä.
Aiheesta muualla

Viralliset sivut. (englanniksi)
Pentti Partanen

Pentti Ilmari Partanen (s. 9. toukokuuta 1947 Vaasa) toimi sisäministeriön pelastusylijohtajana eli Suomen ylimpänä pelastusviranomaisena.
Pentti Partanen syntyi notaari Erkki Partasen ja puhelinvirkailija Anni Laippalan perheeseen. Hänen puolisonsa vuodesta 1976 on ravitsemusterapeutti Raija Tuuli Aulikki Tiainen. Partanen tuli ylioppilaaksi 1966 ja valmistui filosofian kandidaatiksi Tukholmassa 1972 ja valtiotieteiden kandidaatiksi Helsingin yliopistosta 1981. Hän toimi koulutus- ja järjestösihteerinä 1972–1973, SPR:n Helsingin ja Uudenmaan piirin toiminnanjohtajana 1973–1974 ja SPR:n osastopäällikkönä 1987–1991. Sisäministeriön tarkastaja, ylitarkastaja ja toimistopäällikkö Partanen oli 1974–1987, pelastusylijohtajaksi hänet nimitettiin 1992. Partanen toimi myös Kansainvälisen Punaisen Ristin asiantuntijana Bangladeshissa  1977–1978 ja Saudi-Arabian pelastushallinnon asiantuntijana  1985–1987. Sotilasarvoltaan hän on reservin majuri (2003).  Pelastusylijohtajan tehtävästä Partanen jäi eläkkeelle vuonna 2013.
Domenico Scarlatti

| Domenico Scarlatti |
| --- | --- |

Henkilötiedot
Syntynyt: 26. lokakuuta 1685
Kuollut: 23. heinäkuuta 1757 (71 vuotta)
Muusikko
Soittimet:  cembalo 
  [ Muokkaa Wikidatassa ] [ ohje ]  
Domenico Scarlatti (26. lokakuuta 1685 – 23. heinäkuuta 1757) oli italialainen barokkiajan säveltäjä. Scarlatti tunnetaan etupäässä hänen cembalolle säveltämistään sonaateista.
Elämä

Scarlattin elämästä ei tiedetä kovin paljon. Hän syntyi Napolissa kymmenlapsisen perheen kuudentena lapsena ja hänen isänsä oli kuuluisa säveltäjä Alessandro Scarlatti. Hän sai musiikkiopetusta aluksi Napolissa isältään. 16-vuotiaana hän tuli urkuriksi ja säveltäjäksi Napolin kuninkaalliseen kapelliin. Siellä hän myös sai vuonna 1703 esittää omat oopperansa Giustino sekä Ottavia ristituita al trono. Scarlatti lähti Roomaan vuonna 1709, missä hän soitti leikkimielisessä kilpailussa muun muassa Händelin kanssa. Händel oli parempi urkujen soitossa, ja Scarlatti, yleisön äänestyksellä, cembalon soitossa. Roomassa Scarlatti myös sävelsi useita oopperoita ja toimi Puolan kuningattaren Maria Casimiran palveluksessa.
Hän muutti Portugaliin vuonna 1719 todennäköisesti paetakseen isänsä vaikutusvaltaa ja tullakseen musiikinopettajaksi kuninkaalle ja hänen lapsilleen. Yksi kuninkaan lapsista, prinsessa Maria Barbara Madgalena, avioitui tulevan Espanjan kuninkaan prinssi Ferdinand VI:n kanssa. Scarlatti muutti prinsessan mukana Espanjaan. Kuuluisat sonaattinsa Scarlatti sävelsi Madridissa. Hän saapui sinne vuonna 1729, ja eli siellä kuolemaansa asti. Hän myös meni naimisiin espanjalaisen naisen kanssa sen jälkeen, kun hänen roomalainen vaimonsa kuoli. Scarlatti kuoli 71-vuotiaana.
Sonaatit

Veronica van der Knaap, Christchurch, Uusi-Seelanti
Äänitiedostojen kuunteluohjeet
Scarlatti oli erittäin tuottelias ja nopea sävelteosten tekijä. Hän sävelsi 555 sonaattia. Niistä vain K1-K30 julkaistiin hänen elinaikanaan nimellä Esercizi per gravicembalo. Melkein kaikki sonaatit ovat yksiosaisia. Monet niistä ovat teknisesti vaikeita soittaa – osa tosin on aloittelijaohjelmistoa, kuten K32. Joissakin sonaateissa kädet loikkivat toistensa yli usein, kuten vaikkapa K27:ssä. Hänen ornamentointinsa merkinnät ovat epäselviä ja ilmeisesti tulkinta niiden osalta on jätetty esittäjän harteille. Asiaa mutkistaa se, että Scarlattin teosten nuotit ovat säilyneet meidän aikaamme vain kopioina, jotka ovat joskus ristiriitaisia keskenään. Sonaatteja pidetään mielikuvituksellisesti sävellettyinä ja niiden epäillään vaikuttaneen myös Bachin musiikkiin. Monet sonaatit ovat selkeästi espanjalaishenkisiä kitarajäljittelyineen ja rytmeineen. Toistaiseksi sonaattien kokonaislevytykset ovat saaneet valmiiksi amerikkalainen kosketinsoittaja Scott Ross, hollantilainen Pieter-Jan Belder ja englantilainen Richard Lester.
Sonaatit > Järjestely

Scarlattin sonaatit on luetteloitu useammalla tavalla, joista käytetään kirjaintunnuksia K, L ja P. L-numeroinnin loi Alessandro Longo, K-numeroinnin Ralph Kirkpatrick ja P-numeroinnin Giorgio Pestelli. K-numerointi on laadittu vastaamaan sonaattien aikajärjestystä, kuten myös P-numerointi. Niillä kuitenkin on joitakin eroja. Longo taas on lähes mielivaltaisesti järjestetty.
Parman ja Venetsian käsikirjoituksissa osa sonaateista on lajiteltu pareiksi ja kolmen joukoiksi. Tästä Kirkpatrick sai ajatuksen, että sonaatit tulisi esittää näin jaoteltuina. Jos K141 on mestariteos, yhdessä K140:n kanssa molemmat ovat vielä merkittävämpiä. Näissä pareissa sävellaji on aina sama, paitsi että duurilla ja mollilla ei ole merkitystä. Täten sonaatit C-duurissa ja c-mollissa saattavat olla kelvollinen pari. Kirkpatrickin mukaan vasta K99:stä ja K100:sta alkavat parit, ja sitä edeltävät tulisi esittää yksitellen.
Aiheesta muualta

Wikimedia Commonsissa on kuvia tai muita tiedostoja aiheesta .
Vapaasti käytettävissä olevia Scarlattin partituureja Mutopia Project
Associazione Domenico Scarlatti
Sonaattien K1-K176 nuotit
Sonaatit MIDI-tiedostoina
538 sonaattia mp3:na
Pestelli-, Longo- ja Kirkpatrick- numerointimuuntolistat
Domenico Scarlatti International Music Score Library Project (englanniksi)
RADIO ‘700 Amici del ‘700 Musicale Napoletano Radio (Arkistoitu – Internet Archive)
Pentti Palkoaho

| Pentti Palkoaho> Henkilötiedot |
| --- | --- |
Koko nimi:  Pentti Johannes Palkoaho
Syntynyt: 10. maaliskuuta 1933 Tampere, Suomi
Kuollut: 1. elokuuta 2002 (69 vuotta)
Kansalaisuus:   Suomi
Koripalloilija
Pituus:  194 cm
Pelaajaura
Seurajoukkueet
1952–1953 1957 1958–1960 1961 1963–1964:   Pispalan Tarmo  Tampereen Kiertäjät  Tampereen Pyrintö  Tampereen Kiertäjät  Tampereen Kiertäjät
Maajoukkueet
1953–1959:   Suomi
Ottelut (pisteet):  9 (17)
Aiheesta muualla
FIBA
Pentti Johannes Palkoaho (10. maaliskuuta 1933 Tampere – 1. elokuuta 2002) oli suomalainen koripalloilija.
Pispalan Tarmon kasvatti, 194-senttinen Palkoaho pelasi Suomen pääsarjassa yhteensä kahdeksan kauden ajan edustaen kolmea tamperelaista seuraa. Tampereen Pyrinnössä Palkoaho saavutti SM-hopeaa kaudella 1958. Hän oli kahtena kautena SM-sarjan kolmanneksi eniten pisteitä tehnyt pelaaja.
Suomen maajoukkueessa Palkoaho pelasi yhteensä yhdeksässä ottelussa 1,9 pisteen keskiarvolla. Vuonna 1953 pelaamiensa kahden valmistavan maaottelun lisäksi hän pelasi Suomen 12:nneksi sijoittuneessa joukkueessa vuoden 1959 EM-kilpailuissa.
Palkoaho harrasti myös korkeushyppyä, jossa saavutti TUL:n nuorten mestaruuden vuonna 1950 ja hopeaa 1949. Hän työskenteli putkiasentajana.
Palkoahon poika Markku Palkoaho oli myös koripalloilija.
Disibodenberg

Disibodenberg nykyisin.
Disibodenbergin rauniot.
Disibodenberg on raunioitunut luostari Rheinland-Pfalzissa Saksassa. Luostarin perusti pyhä Disibod. Hildegard Bingeniläinen, joka on kirjoittanut Disibodin elämäkerran "Vita Sancti Disibodi", asui Disibodenbergissä jonkin aikaa.
Disibod tuli vuonna 640 Irlannista Frankkien valtakuntaan lähetyssaarnaajaksi. Työskenneltyään 10 vuotta Vosgesissa ja Ardennesissa hän siirtyi lähelle Odernheim am Glania ja ryhtyi opettamaan. Luostari perustettiin hänen kuolemansa jälkeen. Normannit ja unkarilaiset ryöstivät ja tuhosivat paikan useaan kertaan, mutta Mainzin arkkipiispa Willigis rakensi kirkon ja luostari uudestaan 900-luvulla.
Aiheesta muualla

Wikimedia Commonsissa on kuvia tai muita tiedostoja aiheesta .
Scivias-Stiftung Disibodenberg
Weingut von Racknitz (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Disibodenberg
Kuvitelma siitä millainen Disibodenberg oli noin vuonna 1500.
Disibodenbergin rauniot.
Käännös suomeksi